***Приложение № 3***

**Д О Г О В О Р**

**за възлагане на обществена поръчка**

**за доставка на лекарствени продукти за нуждите на „УСБАЛО” ЕАД**

Днес, ..................... г., в гр. София, между:

**„УНИВЕРСИТЕТСКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ” ЕАД,** със седалище в гр.София и адрес на управление район Студентски, п.к. 1756, ул. ”Пловдивско поле” № 6, ЕИК: 000662776, представлявано от д-р Стефан Константинов – изпълнителен директор и Димитрина Христова - главен счетоводител, наричано по-долу за краткост **ВЪЗЛОЖИТЕЛ**, от една страна,

и

..................... със седалище и адрес на управление ................., с ЕИК ............., представлявано от ............., в качеството му на .............., наричано по-долу за краткост **ИЗПЪЛНИТЕЛ** от друга страна,

на основание чл. 112 от Закона за обществени поръчки и Решение № ...... год. на Изпълнителния директор за определяне на изпълнител на обществена поръчка, се сключи настоящият договор за доставка при следните условия:

**I. ПРЕДМЕТ НА ДОГОВОРА**

**Чл. 1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва периодични доставки на лекарствени продукти, посочени в Спецификацията на **ВЪЗЛОЖИТЕЛЯ** – Приложение № 1, наричани в договора СТОКИ, и подробно описани по вид, прогнозно количество, единични цени и обща стойност в предложенията за изпълнение на поръчката на **ИЗПЪЛНИТЕЛЯ** - Приложение № 2 и 3.

**ІI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 2.** (1) Конкретните доставки в рамките на предмета на настоящия договор се извършват въз основа на писмени заявки на **ВЪЗЛОЖИТЕЛЯ**, в зависимост от неговите потребности и в съответствие с предложенията за изпълнение на поръчката на **ИЗПЪЛНИТЕЛЯ** - Приложение № 2 и 3.

(2). Предложенията за изпълнение на поръчката на **ИЗПЪЛНИТЕЛЯ** са неразделна част от настоящия договор - Приложение № 2 и 3, като условията им се считат по право условия на настоящия договор.

**Чл. 3.** Доставките на СТОКИТЕ, предмет на настоящия договор, се извършват от **ИЗПЪЛНИТЕЛЯ** въз основа на писмена заявка на **ВЪЗЛОЖИТЕЛЯ** в срок до 24 (двадесет и четири) часа, а при спешни случаи - до 4 (четири) часа от получаването й. В писмената заявка на **ВЪЗЛОЖИТЕЛЯ** се съдържат индивидуализиращите признаци на СТОКИТЕ, номенклатурна позиция, вид, търговско наименование и количество. Писмената заявка се изпраща по факс или e-mail.

**Чл. 4.** (1). За място на изпълнението се счита болничната аптека на „УСБАЛО“ ЕАД, гр. София, съгласно заявката на **ВЪЗЛОЖИТЕЛЯ**.

(2). За дата на доставяне се счита датата, на която стоките са приети от материално-отговорното лице на **ВЪЗЛОЖИТЕЛЯ** с приемателно-предавателен протокол.

(3). Доставката на стоките се удостоверява с подписани от упълномощеното лица на **ВЪЗЛОЖИТЕЛЯ** фактура и приемателно-предавателен протокол.

**Чл. 5.** Собствеността върху СТОКИТЕ и рискът от случайното им погиване или повреждане преминава върху **ВЪЗЛОЖИТЕЛЯ** в момента на фактическото им приемане на мястото на изпълнение, съгласно предавателно-приемателния протокол.

**Чл. 6.** Качеството на доставените стоки трябва да отговаря на техническите стандарти на производителя, нормативните изисквания и декларираното в офертата на **ИЗПЪЛНИТЕЛЯ**.

**Чл. 7.** (1) Всеки лекарствен продукт, доставян в изпълнение на този договор, към датата на доставката, трябва да има не по-малко от 12 (дванадесет) месеца остатъчен срок на годност.

(2) Когато обявеният от производителя срок на годност е по-кратък от 18 (осемнадесет) месеца, към датата на доставката трябва да са изтекли не повече от 50 % (петдесет процента) от този срок.

(3) Доставка на лекарствен продукт, с остатъчен срок на годност по-кратък от посочения в ал. 1 или ал. 2 се извършва само с писменото разрешение на **ВЪЗЛОЖИТЕЛЯ**. В този случай **ИЗПЪЛНИТЕЛЯТ** дължи отстъпка от цената в размер на 10 % (десет процента) върху стойността на доставката.

**Чл. 8.** **ВЪЗЛОЖИТЕЛЯТ** се задължава да подаде до **ИЗПЪЛНИТЕЛЯ** писмена заявка за доставка на СТОКИТЕ, като я изпрати по факс или e-mail, посочени в чл. 3 от настоящия договор, съдържаща всички данни, необходими за изпълнение на предмета на настоящия договор.

**Чл. 9.** **ВЪЗЛОЖИТЕЛЯТ** се задължава да приеме доставените СТОКИ, съответстващи по вид, количество и качество на договорените и заявени от негова страна пред ИЗПЪЛНИТЕЛЯ.

**Чл. 10.** **ВЪЗЛОЖИТЕЛЯ**Т се задължава да заплати цената на доставените СТОКИ при условията на настоящия договор. За количества, доставени от **ИЗПЪЛНИТЕЛЯ** извън и/или без заявка, **ВЪЗЛОЖИТЕЛЯТ** няма задължението да приема и да заплаща.

**Чл. 11.** **ВЪЗЛОЖИТЕЛЯТ** може да откаже плащането на фактура, която не е оформена съгласно изискванията на Закона за счетоводството или не съответства на доставените СТОКИ. За отказа се съставя протокол, подписан от упълномощените представители на двете страни, с посочване на причините за отказа.

**III. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12.** **ИЗПЪЛНИТЕЛЯТ** се задължава да достави СТОКИТЕ в договорения срок със собствен специализиран транспорт, в съответствие с нормативно установените изискванията и да ги предаде, придружени с документите по чл. 20, ал. 2 от настоящия договор.

**Чл. 13.** **ИЗПЪЛНИТЕЛЯТ** се задължава да предаде СТОКИ, съгласно заявеното количество от ВЪЗЛОЖИТЕЛЯ и с качество, съгласно предложението си за изпълнение – Приложение № 2 и № 3 към този договор, на мястото на доставяне и на материално-отговорното лице на **ВЪЗЛОЖИТЕЛЯ**.

**Чл. 14.** **ИЗПЪЛНИТЕЛЯТ** се задължава да представи необходимите документи за извършване на плащането най-късно в деня на доставяне на СТОКИТЕ.

**Чл. 15.** (1). **ИЗПЪЛНИТЕЛЯТ** се задължава да представи гаранция за изпълнение на настоящия договор в размер на 2 % (два процента) от стойността на договора без включен ДДС, и със срок на валидност четири месеца след изтичане срока на договора.

(2). Гаранцията за изпълнение на договора е в общ размер .............лева. Гаранцията за изпълнение се представя в една от следните форми, като **ИЗПЪЛНИТЕЛЯТ** избира сам нейната формата:

1. парична сума;

2. банкова гаранция;

3. застраховка, която обезпечава изпълнението чрез покритие на отговорността на ИЗПЪЛНИТЕЛЯ.

(3). Банковата гаранция по ал. 2, представена на **ВЪЗЛОЖИТЕЛЯ** при подписване на договора, трябва да съдържа условие за безусловно плащане след писмено предявено искане от страна на **ВЪЗЛОЖИТЕЛЯ**.

(4). Гаранцията за изпълнение на договора служи за обезпечаване на всякакъв вид неизпълнение на договорните клаузи от страна на **ИЗПЪЛНИТЕЛЯ**, без това да изключва правото на **ВЪЗЛОЖИТЕЛЯ** да търси обезщетение над нейния размер по съответния съдебен ред.

(5). При неизпълнение на която и да е клауза от този договор от страна на ИЗПЪЛНИТЕЛЯ – частично или изцяло, **ВЪЗЛОЖИТЕЛЯТ** има право да задържи гаранцията и да се удовлетвори до размера на неизпълнението или претърпяната вреда.

(6). Гаранцията за изпълнение се освобождава от **ВЪЗЛОЖИТЕЛЯ** в 90-дневен срок от изтичането/прекратяването на този договор, при изпълнение на всички задължения от страна на двете страни и при писмено искане от страна на **ИЗПЪЛНИТЕЛЯ**.

**Чл. 16.** **ИЗПЪЛНИТЕЛЯТ** се задължава да отстрани за своя сметка и в договорените срокове всички несъответствия и/или отклонения на доставените СТОКИ, констатирани и предявени по реда на настоящия договор.

**IV. ФИНАНСОВИ ВЗАИМООТНОШЕНИЯ**

**Чл. 17.** (1). Общата прогнозна стойност на договора за периода на изпълнението му възлиза на ….........лева без включен ДДС или на …............лева с включен ДДС, формирана въз основа на оферираните единични цени от **ИЗПЪЛНИТЕЛЯ** и предварително посочените количества от **ВЪЗЛОЖИТЕЛЯ**, в рамките на възложените с настоящия договор позиции и съгласно Приложение № 2 и 3, неразделна част от договора, както следва:.............................

Обособена позиция № ...............

(2). Единичните цените на СТОКИТЕ, предмет на настоящия договор са съгласно класираната оферта на **ИЗПЪЛНИТЕЛ**Я и включват всички разходи до мястото на изпълнение.

**Чл. 18.** **ИЗПЪЛНИТЕЛЯТ** гарантира изпълнението на настоящия договор по цени съобразно посочените в офертата му, валидни за целия срок на изпълнение на договора.

**Чл. 19.** (1). Изменение на договорените цени се допуска само на основанията, предвидени в чл. 116 от ЗОП, приложимата относно предмета на поръчката нормативна база и за лекарствените продукти, за които НЗОК е договорила с притежателите на разрешенията за употреба или с техни упълномощени представители отстъпки от стойността им.

(2). При промяна на стойността по чл. 50 от Наредбата за регулиране и регистриране на цените на лекарствените продукти, условията, правилата и критериите за включване, промени и/или изключване на лекарствени продукти от Позитивния лекарствен списък и условията и реда за работа на Комисията по цени и реимбурсиране (референтната цена), както и на договорираната такава от НЗОК, в случай че същата стане по-ниска от договорената в този договор, **ВЪЗЛОЖИТЕЛЯТ** безусловно ще заплаща на **ИЗПЪЛНИТЕЛЯ** лекарствените продукти на по-ниската цена, от датата на влизане в сила на конкретното решение, както и за налични доставки към тази дата, като за целта страните ще сключват допълнително споразумение към този договор.

**Чл. 20.** Плащанията на доставените СТОКИ се извършват чрез банков превод по следната банкова сметка на **ИЗПЪЛНИТЕЛЯ:**

(2) Плащането се извършва в срок до 60 (шестдесет) дни, след предаването на стоките и представяне на следните документи:

а) Оригинална фактура, издадена от **ИЗПЪЛНИТЕЛЯ**, подписана и одобрена от упълномощен представител на **ВЪЗЛОЖИТЕЛЯ**. Във фактурата се посочва номер и дата на договора;

б) Приемателно – предавателен протокол;

**V. СРОК НА ДОГОВОРА**

**Чл. 21.** Настоящият Договор влиза в сила от датата на подписването му от страните и се сключва за срок от 12 (дванадесет) месеца.

**VІ. ПРЕКРАТЯВАНЕ НА ДОГОВОРА**

**Чл. 22.** (1) Договорът се прекратява с изтичане на договорения срок в чл. 21 от него или при достигане на прогнозната му стойност или доставяне на количествата, посочени в чл. 17, ал. 1 от него.

(2) Договорът може да се прекрати предсрочно в следните случаи:

1. С едностранно, 15-дневно писмено уведомление, отправено от **ВЪЗЛОЖИТЕЛЯ**, при системно неизпълнение от страна на **ИЗПЪЛНИТЕЛЯ** на задълженията му по този договор без **ВЪЗЛОЖИТЕЛЯТ** да дължи неустойки и/или обезщетения.2. По взаимно съгласие на страните, изразено в писмена форма.

3. В случай, че въз основа на влязъл в сила административен акт на **ИЗПЪЛНИТЕЛЯ** му бъде отнето правото да извършва договорената дейност.

4. При прекратяване на юридическото лице или откриване на производство по ликвидация на **ИЗПЪЛНИТЕЛЯ**.

5. С отправяне на 30 - дневно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**, без **ВЪЗЛОЖИТЕЛЯТ** да дължи неустойки и/или обезщетения, и без необходимост от допълнителни основания.

6. От ВЪЗЛОЖИТЕЛЯ при условията на чл. 118 от Закона за обществените поръчки.

**Чл. 23.** В случай на прекратяване на договора по предходната ал. 2, т. 1, **ВЪЗЛОЖИТЕЛЯТ** има правото да получи уговорената в чл. 33 неустойка, както и да задържи гаранцията за изпълнение на договора в пърен размер.

**Чл. 24.** При настъпване на някои от обстоятелствата по чл. 22, ал. 2, т. 3 и т. 4, ИЗПЪЛНИТЕЛЯТ е длъжен незабавно да уведоми **ВЪЗЛОЖИТЕЛЯ**.

**Чл. 25.** (1) При неизпълнение на задължение на **ИЗПЪЛНИТЕЛЯ** за доставка на заявените СТОКИ, включително откази, забавено или неточно изпълнение повече от три пъти за една и съща позиция, **ВЪЗЛОЖИТЕЛЯТ** има право да развали едностранно и без предизвестие този договор, както и да задържи предоставената от **ИЗПЪЛНИТЕЛЯ** гаранция за изпълнение.

(2) **ВЪЗЛОЖИТЕЛЯ**Т има право да развали частично договора, за отделни позиции, приусловията, посочени по-горе в ал. 1, като в останалата част се запазва валидността на договора.

**Чл. 26.** В случай, че **ВЪЗЛОЖИТЕЛЯТ** сключи или вече е сключил договор за доставка на лекарствените средства на основание обществена поръчка за доставка на лекарствени продукти чрез рамково споразумение, обявена от Министерство на здравоопазването в качеството му на Централен орган за възлагане на обществени поръчки в сектор „Здравеопазване“, създадено на основание Постановление №146 от 9 юни 2015 г. на Министерски съвет, **ВЪЗЛОЖИТЕЛЯТ** може едностранно да прекрати договорите с **ИЗПЪЛНИТЕЛЯ** за същите лекарства с 15-дневно уведомление, без да дължи неустойка и/или обезщетение за това.

**VІI. ГАРАНЦИИ ЗА ИЗПЪЛНЕНИЕ НА ДОГОВОРА. РЕКЛАМАЦИИ.**

**Чл. 27.** **ИЗПЪЛНИТЕЛЯТ** гарантира годността на доставените СТОКИ съобразно изискванията на действащото законодателство и настоящия договор.

**Чл. 28.** **ВЪЗЛОЖИТЕЛЯТ** чрез материално-отговорното лице може да откаже получаване на СТОКИТЕ или част от тях, при наличието на една или повече от следните хипотези: установени липси, нарушена цялост на опаковките, липса на придружаващи сертификати за качество, несъответствия с писмената заявка, липса на разрешение на Изпълнителния директор на „УСБАЛ по Онкология“ ЕАД, при доставка на лекарствен продукт с остатъчен срок на годност по-малък от посочения в чл. 7, ал. 1 или ал. 2 от този договор, други явни несъответствия с клаузите на настоящия договор.

**Чл. 29.** **ВЪЗЛОЖИТЕЛЯТ** може да предявява рекламации пред **ИЗПЪЛНИТЕЛЯ** за:

- явни недостатъци – в тридневен срок от получаване на СТОКИТЕ, а за количества, по-малко от заявените за доставка, веднага при получаването;

- за скрити недостатъци - през целия срок на годност на доставените СТОКИ, въз основа на протокол, издаден от оторизиран държавен орган.

**Чл. 30.** **ВЪЗЛОЖИТЕЛЯТ** уведомява **ИЗПЪЛНИТЕЛЯ** писмено, по факс или e-mail, посочени в чл. 38, ал. 3 от договора за наличието на дефекти в доставените СТОКИ веднага след констатирането им. В рекламацията се посочва задължително писмената заявка, датата на доставката, респ. протокола, вида на СТОКИТЕ, основанието за рекламацията и конкретното искане за отстраняване на дефектите.

**Чл. 31.** При рекламация за явни несъответствия и/или отклонения **ИЗПЪЛНИТЕЛЯТ** е длъжен в тридневен срок от получаване на рекламацията за своя сметка и риск да замени/достави договорените стоки.

**Чл. 32.** При рекламации за скрити недостатъци, **ИЗПЪЛНИТЕЛЯТ** е длъжен в едноседмичен срок от получаването на рекламацията за своя сметка и риск да замени стоките без необходимото качество или да върне получената цена за СТОКИТЕ, за които са направени рекламации, като заплати на **ВЪЗЛОЖИТЕЛЯ** договорената неустойка по чл. 34 от този договор. Правото на предпочитане между посочените по -горе възможности е на **ВЪЗЛОЖИТЕЛЯ**, с оглед на конкретната му необходимост от тази доставка.

**VIІІ. ОТГОВОРНОСТ ПРИ НЕИЗПЪЛНЕНИЕ. САНКЦИИ И НЕУСТОЙКИ**

**Чл. 33.** В случай, че **ИЗПЪЛНИТЕЛЯТ** не достави СТОКИТЕ, предмет на съответната заявка, в договорените срокове, същият дължи на **ВЪЗЛОЖИТЕЛЯ** неустойка в размер на 0,7 % (нула цяло и седем процента) на ден, но не повече от 20 % (двадесет процента) от стойността на неизпълнението, както и обезщетение за претърпените вреди и пропуснати ползи в случаите, в които те надхвърлят договорената неустойка.

**Чл. 34.** Когато при наличие на рекламация **ИЗПЪЛНИТЕЛЯТ** не изпълни задълженията си по предходния раздел от настоящия договор или не ги изпълни в срок, същият дължи на **ВЪЗЛОЖИТЕЛЯ** неустойка в размер на 3 % (три процента) от цената на СТОКИТЕ, за които са направени рекламациите.

**Чл. 35.** При неизпълнение на задълженията си за плащане на доставените СТОКИ в уговорените срокове, **ВЪЗЛОЖИТЕЛЯТ** дължи неустойка в размер на 0,05 % върху стойността на забавеното плащане за всеки ден просрочие, но не повече от 1 % от стойността на забавеното плащане.

**Чл. 36.** **ВЪЗЛОЖИТЕЛЯТ** има право да удържа договорените неустойки и отстъпки от представената от **ИЗПЪЛНИТЕЛЯ** гаранция за добро изпълнение.

**Чл. 37.** Изплащането на неустойки и обезщетения не лишава изправната страна по договора от правото да търси обезщетение за вреди и пропуснати ползи над уговорените размери, на общо основание.

**IХ. ДРУГИ УСЛОВИЯ**

**Чл. 38.** (1). Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на **ВЪЗЛОЖИТЕЛЯ** и **ИЗПЪЛНИТЕЛЯ.**

(2).За дата на съобщението се смята:

- датата на предаването – при ръчно предаване на съобщението;

- датата на пощенското клеймо на обратната разписка – при изпращане по пощата;

- датата на приемането – при изпращане по факс или e-mail.

(3). Адресите и координатите на страните са, както следва:

За **ВЪЗЛОЖИТЕЛЯ**:

Адрес за кореспонденция гр.София п.к. 1756 ул. “Пловдивско поле” № 6,

факс 02/8706321

имейл: .......................

телефон за връзка: ..............................

За **ИЗПЪЛНИТЕЛЯ**:

Адрес за кореспонденция .....

Факс:............................

Имейл: ...........................

Телефон за връзка: .........................

(4). Упълномощените представители на страните по изпълнението на този договор са:

За **ВЪЗЛОЖИТЕЛЯ** ...........

За **ИЗПЪЛНИТЕЛЯ** ............

**Чл. 39.** Ако някоя от страните промени посочените по-горе адреси и координати, без да уведоми другата страна, последната не отговаря за неполучена кореспонденция и/или уведомления и/или съобщения.

**Чл. 40.** Всяка от страните по този договор се задължава да не разпространява информация за другата страна, станала й известна при или по повод изпълнението на договора.

**Чл. 41.** Всеки спор относно съществуването и действието на настоящия договор, включително споровете и разногласията относно действителността, тълкуването, изпълнението, неизпълнението или прекратяването му, ще се уреждат от страните по споразумение.

**Чл. 42.** При непостигане на споразумение, всяка от страните може да отнесе спора за разглеждане и решаване от компетентния български съд.

**Чл. 43.** Нищожността на никоя клауза от настоящия договор, ако бъде обявена от съда за противоречаща на Закона, няма да направи невалидна друга негова клауза или договора като цяло.

**Чл. 44.** При преобразуване на **ИЗПЪЛНИТЕЛЯ** в съответствие със законодателството на държавата, в която е установен, **ВЪЗЛОЖИТЕЛЯТ** сключва допълнително споразумение за изменение на договора за обществена поръчка с правоприемник. Договор за изменение на договора за обществена поръчка се сключва с правоприемника при условията на чл. 116, ал. 1, т. 5 от ЗОП.

**Чл. 45.** **ВЪЗЛОЖИТЕЛЯТ** си запазва правото, при необходимост от продължаване на доставките, да удължи срока на сключения договор за изпълнение на поръчката. Условията, при които влиза в сила тази клауза са следните:

**1.** **ВЪЗЛОЖИТЕЛЯТ** с отправяне на възлагателно писмо до **ИЗПЪЛНИТЕЛЯ** възлага изпълнението на поръчката за допълнителен срок;

**2.** Срокът на договора може да бъде удължен до 3 месеца;

**3.** Удължаването на срока е възможно преди изтичане на срока на действие на договора и при наличието на количества, незаявени, съгласно чл. 17 от този договор;

**Чл. 46.** За всички неуредени въпроси и празноти във връзка с изпълнението и прекратяването на договора, се прилагат разпоредбите на Закона за обществените поръчки и относимото българско законодателство.

Неразделна част от настоящия договор са:

***Приложение № 1*** – Техническа спецификация на **ВЪЗЛОЖИТЕЛЯ**;

***Приложение № 2*** – Техническо предложение на **ИЗПЪЛНИТЕЛЯ** за изпълнение на поръчката в съответствие с Техническата спецификация и изискванията на възложителя;

***Приложение № 3*** – Ценово предложение на **ИЗПЪЛНИТЕЛЯ**.

**При съставянето на настоящия договор се представиха следните документи:**

- Документи по чл. 112 от ЗОП, издадени от компетентните органи.

- Гаранция за изпълнение на договора.

*Настоящият договор се подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ, всеки един със силата на оригинал.*

**За ВЪЗЛОЖИТЕЛЯ: .....................**  **За ИЗПЪЛНИТЕЛЯ: ....................**

изпълнителен директор:

Д-р Стефан Константинов

Главен счетоводител:

Димитрина Христова